Siku Quanshu

Siku Quanshu (kinesisk: 四庫全書, pinyin: Sìkù Quánshū, «Fullstendig bibliotek for litteraturens fire grener») er den største boksamling i kinesisk historie.

Historie 
Samlingen ble til på initiativ av Qianlong-keiseren under Qing-dynastiet, og en viktig hensikt var sannsynligvis å vise at Qing-dynastiet kunne overtreffe Yongle-encyklopedien (永樂大典) fra Mingdynastiets tid. Denne Yongle Dadian fra 1407 var da verdens største encyklopedi.

Redaksjonen bestod av 361 vitenskapsmenn, med Ji Yun (紀昀) og Lu Xixiong (陸錫熊) som hovedredaktører. Kompilasjonen begynte i 1773 og var ferdig i 1782.

Man samlet og anerkjente over 10.000 håndskrifter fra de keiserlige samlinger og andre biblioteker. Om lag 3.000 skrifter ble tilintetgjort, fordi de ble dømt som anti-mandsjuiske. Til slutt ble 3.461 bøker utvalgt for opptak i Siku quanshu. De ble bundet i 36.381 juan med mer enn 79.000 kapitler. De ca. 2,3 millioner sidene bestod av rundt 800 millioner kinesiske skrifttegn.

Fire eksemplarer for keiseren ble anbragt i Den forbudte by, det gamle sommerpalasset, Shenyang og i  Wenjinkammeret i Chengde. Ytterligere tre kopier for almenheten ble plassert i Siku quanshu-bblioteker i Hangzhou, Zhenjiang og Yangzhou. Alle syv biblioteker fikk dessuten en kopi hver av den keiserlige encyklopedi Gujin tushu jicheng fra 1725.

To kopier av Siku quanshu gikk tapt under Taipingopprøret. De britiske hær brant nesten fullstendig  en tredje kopi under annen opiumskrig. De fire siste kopiene fikk noen skader under Annen verdenskrig. Imidlertid er den relativt uskadede kopien fra Den forbudte by (kjent som Wenyuan ge 文淵閣) fortsatt i god tilstand i Det nasjonale palassmuseum i Taipeh på Taiwan. I 1980-årene ble den trykket  litografisk i 1500 bind og er også gjort tilgjengelig på CD-ROM og online.

Siku Jinshu 
Siku Jinshu () er katalogen over de bøker som ble forkastet etter instruks fra Qianlong-keiseren. Her finner man dermed navnene på de 2855 bøker som ble brent.

En berømt encyklopedi, Tiangong Kaiwu (), forsvant for tre hundre år fra Kina etter at Qing-styret hadde forkastet den. Senere ble det oppdaget at enkelte originalkopier av den var i behold i Japan.

Innhold 
Samlingen Siku quanshuer inndelt etter de keiserlige biblioteksavdelinger i fire ku («lager, lagerhus, skattkammer»):
 Jing - («klassikere»); klassiske kinesiske tekster
 Shi - («historie») ... og geografi
 Zi - («mestere»);  filosofi, kunst- og naturvitenskaper 
 Ji - («samlinger»), fra kinesisk litteratur

Bøkene er inndelt i 44 kategorier.

Blant klassikerne i verket er Analektene, Mengzi, Den store lære, Zhong yong, Yijing, Zhouritene, Liji, Shijing, Vår- og høstannalene, Shuowen jiezi, Shiji, Zizhi Tongjian, Kunsten å krige, Guoyu, Zhan guo ce og Ben cao gang mu.

Siku quanshu omfatter således de fleste store kinesiske tekster fra Zhou-dynastiet til Qing-dynastiet, og spenner over alle vitenskapelige disipliner.

Referanser

Litteratur 
 R. Kent Guy: The Emperor's Four Treasuries: Scholars and the State in the Late Ch'ien-lung Era. Cambridge (Mass.): Harvard University Press, 1987 (Harvard East Asian Monographs 129), ISBN 0-674-25115-6.
 William Hong: «Preface to an Index to Ssu-k'u ch'üan-shu tsung-mu and Wei-shou shu-mu», i: Harvard Journal of Asiatic Studies, 4 (1939): s. 47–58.
 Endymion Wilkinson: Chinese History. A Manual, Cambridge (Mass.): Harvard University Press, 2000 (Harvard-Yenching Institute Monograph Series, 52), ISBN 0-674-00247-4, pp. 273–277.
 P.Y. Yue: Title Index to the Si ku chuan shu, Beiping (Standard Press) 1934.
 Pamela Crossley: A Translucent Mirror: History and Identity in Qing Imperial Ideology, Berkeley: University of California Press, 1999, ISBN 0-520-21566-4 (or ISBN 978-0-520-23424-6)
 The Cambridge History of China by Fairbank on Literary inquisition

Eksterne lenker 
 
 "Ssu-k'u ch'uan-shu" (Complete Library of the Four Treasuries) , fra Det nasjonale palassmuseets nettsider
 四庫全書總目, Søkemaske for Siku quanshu zongmu Databank, Hanquan 寒泉 (kinesisk)
 Chinesische_Collectanea.pdf ab S. 3ff
 Collectanea.uni-muenchen

Kinesiske oppslagsverk
Bøker fra 1782